open-index/open-wikipedia-markdown huggingface dataset:
Qubadlı

**Qubadlı** (, myös Քաշունիք, *Kašunik*; ) on kaupunki Azerbaidžanissa. Se sijaitsee Pienen-Kaukasuksen reuna-alueella Bərgüşadjoen varrella 403 kilometriä Bakusta lounaaseen.

Paikkakunnasta tuli Qubadlın piirin keskus vuonna 1933, kaupunkimainen taajama vuonna 1962 ja kaupunki vuonna 1990. Neuvostoaikana se oli maatalousalueen keskus, jossa toimi elintarvike- ja rakennustarviketeollisuutta. Vuonna 1991 siellä oli 5&nbsp;800 asukasta.

Armenialaiset joukot valtasivat Qubadlın Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Myöhemmin lähes täydellisesti tuhottu paikkakunta kuului de facto itsenäisen Vuoristo-Karabahin tasavallan Qašataghin piiriin.

Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020.

## Lähteet
Dick Attlesey

**Richard "Dick" Attlesey** (10. toukokuuta 1929 Compton, Kalifornia - 14. lokakuuta 1984) oli yhdysvaltalainen yleisurheilija. Vuonna 1950 hän teki kaksi maailmanennätystä 110 metrin aitajuoksussa.

Attleseyn ennätys pika-aidoissa ennen vuotta 1950 oli 14,0&nbsp;s. Hän juoksi Fresnossa 13. toukokuuta 120 jaardin aitajuoksussa maailmanennätyksen 13,5&nbsp;s. Kesäkuun lopulla hän voitti College Parkissa, Marylandissa Yhdysvaltain mestaruuden tehden samalla 110 metrin aitajuoksun maailmanennätyksen 13,6&nbsp;s. Helsingissä 10. heinäkuuta 1950 hän paransi maailmanennätyksen aikaan 13,5&nbsp;s; tämä on yhä viimeisin Eläintarhan kentällä tehty yleisurheilun maailmanennätys. Vuonna 1950 Attlesey juoksi kaikkiaan 13 kertaa alle 14 sekunnin; ennen hänen ennätysparannuksiaan maailmanennätys oli 13,7&nbsp;s. Vuonna 1951 Attlesey juoksi kahdesti ajan 13,6&nbsp;s. Hän lopetti uransa loukkaantumisten vuoksi vuonna 1952 ennen Helsingin olympialaisia.

Attlesey oli pituudeltaan 192-senttinen.

## Lähteet
* 
* 
* 
* 
* 

### Viitteet
The Firm (rockyhtye)

**The Firm** on englantilainen rockyhtye joka toimi vuosina 1984–1986 ja julkaisi kaksi albumia The Firm (1985) #17 US, #15 UK  ja Mean Business (1986) #22 US, #46 UK.

The Firmiin kuuluivat Led Zeppelinin kitaristi Jimmy Page, Freen ja Bad Companyn laulaja Paul Rodgers, AC/DC:n rumpali Chris Slade ja mm. Whitesnakessa soittanut basisti Tony Franklin.

The Firmin musiikki muistutti melko paljon Led Zeppelinin tyyliä kuten heidän lavaesiintymisensä.

The Firm on julkaissut myös neljä singleä joista korkeimmalle nousi Radioactive (1985) #28 US jonka B puolelta löytyy kappale nimeltä "Together". The Firmin kuuluisimpia kappaleita on  Radioactive, You've Lost That Lovin' Feeling, Midnight Moonlight ja Spirit of Love. Kaikki kappaleet ovat joko Pagen tai Rodgersin.

## Diskografia
### Studioalbumit
* The Firm (1985)
* Mean Business (1986)

### Singlet
* "Radioactive" (1985)
* "Satisfaction Guaranteed" (1985)
* "All the King's Horses" (1986)
* "Live in Peace" (1986)
Twist and Shout

**Twist and Shout** on alun perin The Top Notes -yhtyeen vuonna 1961 levyttämä rock n'roll kappale, jonka kirjoittivat ja sävelsivät Phil Medley ja Bert Russell. The Isley Brothersien julkaisema versio nousi listojen kärkeen vuonna 1962. Myös The Mamas and the Papas on levyttänyt laulun muokattuna hitaaksi balladiksi.

## The Beatlesin versio

Vuonna 1964 The Beatles julkaisi siitä cover-singlen, joka on mahdollisesti kappaleen tunnetuin versio. The Beatlesin versio julkaistiin *[[Please Please Me]]* -albumilla, joka äänitettiin EMI Studiosissa Lontoossa vuosina 1962–1963. Beatlesin versio julkaistiin singlenä Yhdysvalloissa vuonna 1964.
Jalkapallon alle 20-vuotiaiden Etelä-Amerikan-mestaruuskilpailut 1977

**Jalkapallon alle 20-vuotiaiden Etelä-Amerikan-mestaruuskilpailut 1977** pelattiin 16. huhtikuuta – 6. toukokuuta Venezuelassa. Pelikaupunkeina toimivat Mérida, Valencia ja Caracas. Turnauksen voitti Uruguay, jolle voitto oli sen historian viides. Toiseksi sijoittui Brasilia ja kolmanneksi Paraguay. Turnauksen parhaat maalintekijät olivat Uruguayn Amaro Nadal ja Brasilian Guinha neljällä maalilla.

## Lohko A

## Lohko B

## Loppusarja

## Lähteet
Kiitos ja hyvästi

**Kiitos ja hyvästi** on suomalainen Yleisradion tuottama vuosina 1992–1993 valmistunut sketsiviihdesarja. Sarjan vakiokaartiin kuuluivat näyttelijä-imitaattorit Juha Laitila, Jukka Laaksonen ja Joonas Myllyveräjä. Vakiokaartin lisäksi ohjelmassa esiintyi tunnettuja henkilöitä, kuten muun muassa imitaattori-näyttelijä Jukka Puotila. 

Sarjan sketsit perustuivat lähinnä julkisuuden henkilöiden imitaatioihin sekä televisio-ohjelmien parodiointiin. 

Kolmikko teki myöhemmin muitakin viihdeohjelmia, kuten muun muassa televisiokanava Neloselle tuotetun viihdeohjelman *[[Huuliveikot]]*. 

## Sarjan sketsejä
* Gay-Napakymppi (parodia Napakymppi -ohjelmasta)
* Matti ja Teppo
* Uutistenlukijat

## Lähteet
Olivier Roy

**Olivier Bellavance-Roy** (s. 12. heinäkuuta 1991 Amqui, Québec, Kanada) on kanadalainen jääkiekkomaalivahti. Oilers varasi Royn viidennellä kierroksella 133. pelaajana .

## Ura
Cape Breton Screming Eagles varasi Royn 44. pelaajana QMJHL:ään kesällä 2007. Hän siirtyi joukkueeseen kaudeksi 2007–2008 ja nousi jo 16-vuotiaana Screaming Eaglesin ykkösmaalivahdiksi. Roy palkittiin QMJHL:n parhaana tulokkaana RDS Cupilla sekä parhaana puolustavana tulokkaana Ramond Lagacé Trophylla. Hänet valittiin myös sekä QMJHL:n että koko CHL:n tulokkaiden tähdistökentälliseen.

Edmonton Oilers varasi Royn 133. pelaajana NHL:ään kesällä 2009. Hän jatkoi kaudella 2009–2010 Screaming Eaglesissa, mutta pääsi pelaamaan myös kolme ottelua Oilersin farmijoukkue Springfield Falconsissa keväällä 2010. Saman vuoden kesällä Roy kaupattiin QMJHL:ssä kahdesti; hän siirtyi ensin Lewiston MAINEiacsiin, mutta kaupattiin sieltä samantien Acadie-Bathurst Titaniin. Samana kesänä myös KHL-joukkue Barys Astana varasi Royn neljännellä kierroksella 88. pelaajana.

Maaliskuussa 2011 Roy teki kolmivuotisen tulokassopimuksen Edmonton Oilersin kanssa.

## Maajoukkue

Roy oli voittamassa alle 20-vuotiaiden MM-hopeaa vuonna 2011. Hän aloitti turnauksen Kanadan ykkösmaalivahtina, mutta putosi kolmannen ottelunsa jälkeen joukkueen kakkosmaalivahdiksi Mark Visentinille.

## Lähteet
*
*

### Viitteet
Kesäkukka

**Kesäkukka** on yksivuotinen ruohovartinen koristekasvi, jota kasvatetaan kukkiensa takia. Niitä kasvatetaan parvekelaatikoissa, ruukuissa, amppeleissa ja kukkapenkeissä. Kesäkukat voidaan istuttaa taimina tai kylvää suoraan kasvupaikalle. 

Kesäkukka kukkii yhden kesän ja kuolee siementen valmistumisen jälkeen.

## Lähteet
Motopark Academy

**Motopark Academy** on saksalainen pikkuformulatalli. Tallin perusti vuonna 1998 saksalainen Timo Rumpfkeil. Tallin päämaja sijaitsee Oscherlebenissä. Talli on kilpaillut Formula Renault ja Saksan F3-sarjoissa vuodesta 2000 lähtien. Talli on voittanut neljä mestaruutta Formula Renault-sarjoissa vuosina 2004 ja 2007-09. Kuljettajien mestaruuksia talli on saavuttanut kahdeksan kappaletta Formula Renault-sarjoissa vuosina 2004 ja 2006-09. Huomattavia tallin kuljettajia ovat mm Scott Speed, Filipe Albuquerque, Valtteri Bottas ja António Félix da Costa. Nykyään talli kilpailee Euroopan F3 ja ADAC Formula 4-sarjoissa. 

Vuonna 2013 talli teki yhteistyötä uuden venäläisen GP2-tallin Russian Timen kanssa, joka voitti ensimmäisellä kaudellaan tiimienmestaruuden Sam Birdin ja Tom Dillmannin voimin. Vuonna 2014 tallin perustaja Igor Mazepa kuoli äkilliseen sairauteen, joten Motopark -talli joutui lopettamaan yhteistyön ja keskittyy oman tallinsa kotimaansarjoihin.

Kaudella 2016 tallissa Euroopan formula 3 -sarjaa ajoi 16-vuotias suomalainen Niko Kari.

## Lähteet
L.A. Noire

**L.A. Noire** on Team Bondin kehittämä ja Rockstar Gamesin julkaisema avoimeen pelimaailmaan sijoittuva kolmannen persoonan ammunta- ja toimintaseikkailupeli. Peli julkaistiin PlayStation 3- ja Xbox 360 -pelikonsoleille sekä tietokoneelle Microsoft Windows -käyttöjärjestelmälle vuoden 2011 toukokuussa. Tapahtumiltaan peli sijoittuu vuoden 1947 Los Angelesiin, ja tapahtumien keskipisteessä on Los Angelesin poliisin konstaapeli Cole Phelps, joka kokee ammattinsa valoisan ja varjoisan puolen ratkaistessaan rikoksia poliisin eri yksiköissä eri työpariensa avustuksella. Selvittääkseen rikoksen pelaajan täytyy tutkia rikospaikka, etsiä johtolankoja ja kuulustella rikoksesta epäiltyjä.

Pelissä on vahvoja vaikutteita 1940- ja 1950-lukujen film noir -henkisistä elokuvista. Film noirin tapaisesti peliä voi pelata myös mustavalkoisilla grafiikoilla värillisen grafiikan lisäksi. Pelissä on myös viitteitä maineikkaisiin etsivä- ja gangsterielokuviin, kuten *[[Myrskyvaroitus]]*, *[[Chinatown (elokuva)|Chinatown]]*, *[[Lahjomattomat]]*, *[[Musta Dahlia (romaani)|Musta Dahlia]]* ja *[[L.A. Confidential]]*.

*L.A. Noire* hyödyntää reaaliaikaista Lightsprintin valaistustekniikkaa sekä Depth’s Analysisin elokuva- ja peliteollisuudelle kehittämää uutta MotionScan-nimistä tekniikkaa, jossa näyttelijöiden ilmeet on tallennettu 32 ympäröivällä kameralla jokaisesta mahdollisesta kulmasta. Kyseisen teknologian hyödyntämisellä on merkitystä etenkin tilanteisiin, joissa pelaajan tulee kuulustella mahdollisia epäiltyjä ja päätellä kasvojen eleistä, valehtelevatko vai puhuvatko he totta.

*L.A. Noire* oli ensimmäinen videopeli, jota esiteltiin Tribecan elokuvajuhlilla. Ilmestyessään peli sai ylistäviä arvioita sekä tarinakerronnastaan että MotionScan-teknologian oivasta hyödyntämisestä, ja vuoden 2012 helmikuuhun mennessä sekä tietokone- että konsoliversioiden yhteismyynti ylitti jo viiden miljoonan kappaleen rajan.

Marraskuussa 2017 peli julkaistiin myös PlayStation 4:lle, Xbox Onelle ja Nintendo Switchille sekä joulukuussa virtuaalitodellisuuteen HTC Vivelle. Kyseisissä versioissa on paremmat grafiikat sekä valaistus, ja siihen kuuluu kaikki ladattava sisältö.

## Vastaanotto

*L.A. Noire* sai hyvän vastaanoton peliarvostelijoilta. Se sai pisteet 89/100 PlayStation 3- ja Xbox 360 -konsoleilla ja pisteet 83/100 PC Metacriticissä. GameRankings antoi PlayStation 3 -versiolle pisteet 88,15 %, Xbox 360 -versiolle pisteet 87,93 % ja PC-versiolle pisteet 81,70 %. *L.A. Noire* sai kiitosta hyvästä tarinasta ja naama-animaatio-teknologiasta. 

*[[Pelaaja (lehti)|Pelaaja]]* antoi pelille täydet pisteet (10/10). *[[Gamereactor]]* antoi pelille pisteet 9/10 kehuen loistavaa tunnelmaa, vangitsevaa tarinaa ja vertaansa vailla olevaa musiikkia. 

## Lähteet
California Polytechnic State University

**California Polytechnic State University** eli **Cal Poly** on Kalifornian polytekninen osavaltionyliopisto. Sen kampus sijaitsee San Luis Obispossa.

Koulusta on valmistunut 140 000 sen kouluttamaa ihmistä sen perustamisen 8. maaliskuuta 1901 jälkeen. Siellä opiskelee yli 19 000 opiskelijaa, joita opettaa noin tuhat ihmistä.

Koulun motto on "To Learn by Doing", jota edustaa myös 1990-luvun lopussa kehittämä CubeSat-nanosatelliitti. Lentokonesuunnittelija Burt Rutan on valmistunut tästä korkeakoulussa.

## Lähteet
* 
* 

### Viitteet

## Aiheesta muualla

* Kotisivu
Matti Louhi

**Matti Ilmari Louhi** (22. marraskuuta 1936 Toivakka – 15. huhtikuuta 2020 Jyväskylä) oli suomalainen graafinen muotoilija ja kuvittaja.

## Elämä
Louhi syntyi Toivakassa ja opiskeli Jyväskylässä sekä Birminghamissa, Englannissa. Hän teki joitakin omia lastenkirjoja ja muutamia käsikirjoituksia *[[Pikku Kakkonen]]* -lastenohjelmaan, mutta ennen kaikkea kuvituksia. Louhi toimi Jyväskylän kulttuurilautakunnan jäsenenä 1990-luvulla.

Louhi on haudattu Jyväskylän vanhalle hautausmaalle.

## Tunnustukset
Louhi sai vuonna 1974 Hans Christian Andersen -palkinnon kunniamaininnan kirjastaan *Torvi, joka ei lakannut soimasta*.

## Kuvituksia
Louhi toteutti 1960–1990-luvuilla yhteensä noin 700 kirjan kansikuvat. Näistä tunnetuimpia ovat:
* J. R. R. Tolkien -suomennokset *[[Taru sormusten herrasta]]*, *[[Silmarillion]]* ja *[[Keskeneräisten tarujen kirja]]*
* *[[3 etsivää]]* -nuortenkirjasarja
* useat Kalle Päätalon kirjat
* useat Raymond Chandler- ja Ian Fleming -suomennokset
* Gummeruksen Erotica-sarjan kirjat

## Louhen kirjoittamia kirjoja
* *Torvi, joka ei lakannut soimasta* ; kertonut ja kuvittanut Matti Louhi. Gummerus 1971
* *Sipi.. sipi.. : kuvitettuja tosiasioita Raflakahlaajista*. Rantaloma, Jyväskylä 1972, täyd. painos 1974
* *Kenraali Kuperkeikan ja hänen hevosensa Hirnuvirnun seikkailuja : pudonnut pilvi*. Gummerus 1973
* *Kuti, kuti, tyttölintu!*. Gummerus 1974, 2. painos Rantasipi, Jyväskylä 1986
* *Matka kellojen kaupunkiin* ; teksti ja kuv. Matti Louhi. WSOY 1978, 9. painos 1994
* *Laulavat lapaset* ; kert. ja kuv. Matti Louhi. Talli-iltain tarinoita-sarja. Vaasa Oy, Vaasa 1981

## Lähteet

## Aiheesta muualla
* Kontuwiki
* Matti Louhen muistokirjoitus Helsingin Sanomissa
Joonas Jokinen

**Joonas Jokinen** (s. 21. kesäkuuta 1995 Helsinki, Suomi) on suomalainen jalkapalloilija, joka on ollut vuodesta 2018 alkaen vailla seuraa. Aikaisemmin hän edusti myös Suomea U16- ja U-19-tasolla.Hänen pelipaikkansa on hyökkääjä.

Jokinen on FC Reippaan kasvatti. Huhtikuussa 2011 video hänen tekemästään rangaistuspotkumaalista levisi YouTube-sivustolla. Videolla Jokinen potkaisee pallon maaliin tehden samalla takaperinvoltin.

## Lähteet
Team Bondi

**Team Bondi** oli australialainen videopelejä tuottanut yritys. Yhtiön perusti Brendan McNamara, joka työskenteli aiemmin Sony Computer Entertainmentille Lontoossa. Hän myös käsikirjoitti ja ohjasi *[[The Getaway (videopeli)|The Getawayn]]*, joka on myynyt yli neljä miljoonaa kappaletta PlayStation 2:lle. Vuonna 2011 julkaistiin Team Bondin kehittämä *[[L.A. Noire]]*.

Team Bondi ajautui pian *L.A. Noiren *julkaisun jälkeen talousvaikeuksiin ja se lopetti toimintansa loppuvuonna 2011. Yhtiö kärsi ennen lopettamista pahoista talousvaikeuksista ja sillä oli pelkästään omille työntekijöilleen yli 1,4 miljoonan Australian dollarin velat.

## Lähteet
Miekkailu kesäolympialaisissa 1952 – miesten kalvan joukkuekilpailu

Helsingin olympiakisojen miesten kalpamiekkailun joukkuekilpailuun osallistui 19 joukkuetta ja 97 urheilijaa. Kilpailupäivät olivat 25.–26. heinäkuuta. 

## 1. kierros

Jokaisesta ryhmästä kaksi parasta jatkoon. 

**1. ryhmä**

**2. ryhmä**

**3. ryhmä**

**4. ryhmä**

**5. ryhmä**

**6. ryhmä**

## 2. kierros

Jokaisesta ryhmästä kaksi parasta välieriin.

**1. ryhmä**

**2. ryhmä**

**3. ryhmä**

## Välierät

Kummastakin ryhmästä kaksi parasta loppukilpailuun.

**1. ryhmä**

**2. ryhmä**

## Loppukilpailu

## Lähteet
* Tulokset puolaksi
* Helsingin kisojen virallinen raportti (engl.)
Zaza Patšulia

**Zaza Patšulia** (; s. 10. helmikuuta 1984 Tbilisi, Georgian SNT, Neuvostoliitto)  on georgialainen koripalloilija. Hänen syntymänimensä oli Zaur Patšulia, mutta hän vaihtoi myöhemmin etunimekseen Zaza.

## Ura

Patšulia aloitti ammattilaisuransa turkkilaisessa Ülkersporissa vuonna 1999. Ensimmäisellä kaudellaan hän teki 4,4 pistettä ottelua kohden. Hän voitti seuran paidassa Turkin-mestaruuden vuonna 2001. Viimeisellä kaudellaan Ülkersporissa Patšulia teki Euroliigan piste-ennätyksekseen 26 pistettä ottelussa Panathinaikosia vastaan. Euroliigassa hän teki kaudella 2002–2003 4,4 pistettä ottelua kohden. 

Vuonna  Patšulia osallistui NBA:n varaustilaisuuteen, jossa Orlando Magic varasi hänet 42. pelaajana. Hän edusti seuraa ensimmäisen NBA-kautensa ajan ja teki 3,3 pistettä ottelua kohden. Kesällä 2004 pidettiin laajennusvaraustilaisuus Charlotte Bobcatsille, joka hankki Patšulian pelioikeudet. Seura myi hänet kuitenkin eteenpäin Milwaukee Bucksille, jota Patšulia edusti seuraavan kauden ajan. Elokuussa 2005 Atlanta Hawks hankki Patšulian. Tilastollisesti parhaan NBA-kautensa hän pelasi kaudella 2005–2006. Tällöin Patšulia teki 12,2 pistettä ottelua kohden. Kesällä 2009 Hawks ja Pachulia tekivät jatkosopimuksen.

Syksyllä 2011 Patšulia pelasi NBA:n työsulun ajan turkkilaisessa Galatasarayssa. Heinäkuussa 2013 hän palasi kahdeksan Atlanta Hawksissa pelatun kauden jälkeen Milwaukee Bucksiin kolmevuotisella sopimuksella.

Heinäkuussa 2015 Patšulia siirtyi Dallas Mavericksiin Milwaukeen saatua vaihtokaupassa tulevaisuuden toisen kierroksen varausvuoron.

Kesällä 2016 Patšulia siirtyi Golden State Warriorsiin. Hän voitti Warriorsissa kauden päätteeksi NBA:n mestaruuden. Vuonna 2018 hän voitti Warriorsissa toisen perättäisen NBA-mestaruutensa. Kesällä 2018 hän siirtyi Detroit Pistonsiin. Elokuussa 2019 hän ilmoitti pelaajauransa päättyneen.

Patšulia pelasi NBA:ssa 1098 runkosarjaottelua ja 75 pudotuspeliä. Runkosarjassa hän teki ottelua kohden 6,8 pistettä ja parhaalla kaudellaan 2006–2007 Atlanta Hawksin joukkueessa 12,2 pistettä. Maaliskuussa 2007 hän teki parhaana yhden ottelun pistelukemanaan 27 pistettä Hawksin ottelussa Washington Wizardsia vastaan. Hän antoi 1,3 koriinjohtanutta syöttöä ottelua kohden, ja parhaina kausina lukema oli 2,6. Hän otti 5,8 levypalloa ottelua kohden parhaan kausilukeman oltua 9,4. Pudotuspeleissä Patšulian urakeskiarvot olivat 4,9 pistettä, 0,8 syöttöä ja 4,4 levypalloa, ja vastaavat parhaat kausikeskiarvot 6,9 pistettä, 3,2 syöttöä ja 6,9 levypalloa.

## Lähteet

## Aiheesta muualla

* Virallinen kotisivu  
* NBA:n pelaajaprofiili 
* Euroliigan pelaajaprofiili
Tanssi yli hautojen (vuoden 1950 elokuva)

**Tanssi yli hautojen** on suomalainen elokuva vuodelta 1950. Elokuvan on ohjannut Toivo Särkkä.

Elokuva kertoo kartanontytär Ulla Möllersvärdin ja Venäjän keisarin Aleksanteri I:n romanssista. Elokuva sijoittuu vuoteen 1809. 

Waltari teki sotavuosina kaksi elokuvakäsikirjoitusta, joista toinen oli *Keisari rakastuu*. Kun se ei toteutunut, hän muokkasi sen romaaniksi *[[Tanssi yli hautojen]]*, johon tämä elokuva perustuu.

Kritiikissä todetaan, että elokuva on haastava yritys 1800-luvun epookin luomiseksi, vaikka siinä puutteita onkin. Taitavasti luodun ajankuvan rinnalla vuoropuhelun teatraalisuus tekee elokuvasta paikoin tahattoman koomisen.

## Näyttelijät

## Lähteet
Vettä elefanteille

**Vettä elefanteille** () on Sara Gruenin kirjoittama historiallinen romaani vuodelta 2006. Gruen kirjoitti sen alun perin osana kansallista romaaninkirjoituskuukautta.

Francis Lawrencen ohjaama romaanin elokuvasovitus ilmestyi vuonna 2011. Elokuvan pääosissa näyttelevät Robert Pattinson *Jacob Jankowskina*, Reese Witherspoon *Marlenana* ja Christoph Waltz *Augustina*.

## Lähteet
Vettä elefanteille (elokuva)

**Vettä elefanteille** (*Water for Elephants*) on vuonna 2011 ilmestynyt draamaelokuva, joka perustuu Sara Gruenin samannimiseen romaaniin. Elokuvan on ohjannut Francis Lawrence ja sen pääosassa näyttelevät Robert Pattinson Jacob Jankowskin roolissa, Reese Witherspoon Marlenan roolissa ja Christoph Waltz Augustin roolissa. Hal Holbrook esittää elokuvassa vanhempaa Jacob Jankowskia.

## Näyttelijät

## Kuvaus
Elokuvan kuvaukset alkoivat 20. toukokuuta 2010 Los Angelesissa, Pirussa, Fillmoressa, Chattanoogassa, Tennesseessa, Kensingtonissa ja Chickamaugassa. Kuvaukset päättyivät 4. elokuuta 2010. Elokuva on toinen, jossa Witherspoon ja Pattinson näyttelevät yhdessä. Aiemmin he ovat näytelleet elokuvassa *[[Turhuuden turuilla (elokuva)|Turhuuden turuilla]]*. 

## Lähteet

## Aiheesta muualla
### Arvostelut
*
Rea

**Rea** on naisen etunimi, joka esiintyy myös suku­nimenä. Nimi on peräisin kreikka­laisesta myto­logiasta, jossa Rhea oli Kronoksen puoliso ja muun muassa Zeuksen äiti. Nimen alkuperästä ei ole varmaa tietoa, mutta sen on arveltu perustuvan kreikan sanaan ‘ρεω (*rheo*) ’virrata’ tai ‘ρεος (*rheos*) ’virta’.

Nimen on tehnyt tunnetuksi myös rooma­lainen perimätieto, jonka mukaan Rhea Silvia oli Rooman perustajien, Romuluksen ja Remuksen äiti. Myöhempinä aikoina nimi on toisinaan käsitetty myös lyhentymäksi nimestä Margareta, Teresa tai Regina. 

Suomessa nimi Rea on 1900-luvun alusta vuoden 2019 loppuun mennessä annettu 1017 naiselle. Lisäksi nimi on annettu muodossa Rhea 206 ja muodossa Reea 227 naiselle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Rean nimipäivä on 8. huhtikuuta. Suomessa nimestä on käytössä myös muunnos Reija, jonka nimipäivä on 19. syyskuuta. 

## Tunnettuja Rea- ja Rhea -nimisiä

### Etunimenä

* Rhea Chakraborty (s. 1992), intialainen näyttelijä
* Rea Garvey (s. 1973), irlantilainen laulaja
* Rea Mauranen (s. 1949), suomalainen näyttelijä
* Rea Peltola, nyk. *Zeo Burtsow*, suomalainen maskeeraaja, kampaaja, peruukintekijä ja laulaja
* Rhea Perlman (s. 1948), yhdysvaltalainen näyttelijä
* Rhea Ripley, oik. *Demi Bennett* (s. 1996), australialainen showpainija
* Rhea Seddon (s. 1947), yhdysvaltalainen astronautti
* Rhea Seehorn (s. 1972), yhdysvaltalainen näyttelijä
* Rea Tallgren (s. 1986), suomalainen radiotoimittaja ja -juontaja

### Sukunimenä

* Caroline Rhea (s. 1964), kanadalainen stand up -koomikko ja näyttelijä
* Chris Rea (1951–2025), englantilainen laulaja, lauluntekijä ja kitaristi
* Domenico Rea (1921–1994), italialainen kirjailija ja journalisti
* Jonathan Rea (s. 1987), brittiläinen ratamoottoripyöräilijä
* Peggy Rea (1921–2011), yhdysvaltalainen näyttelijä
* Stephen Rea (s. 1946), pohjoisirlantilainen näyttelijä

## Lähteet
Mujibur Rahman

**Sheikh Mujibur Rahman** (, Shekh Mujibur Rôhman) (17. maaliskuuta 1920 – 15. elokuuta 1975) oli bangladeshilainen poliitikko, ja Bangladeshin perustaja. Hän oli maan presidentti vuosina 1971–1972 ja 1975 sekä pääministeri 1972–1975. Rahmania pidetään Bangladeshin kansakunnan isänä. Hänet salamurhattiin vuonna 1975.

Vuonna 1947 itsenäistyneen Pakistanin suurin väestöryhmä, bengalit, oli syrjäytetty maan päätöksenteosta varsinkin vuoden 1958 vallankaappauksesta alkaen, jolloin kenraali Mohammad Ajub Khan perusti maan hallitukseksi sotilasjuntan. Awamiliitto-nimistä puoluetta Bengalissa johtanut Rahman joutui tekemään ison ratkaisun 7. maaliskuuta 1971: Pakistanin armeija oli valmiina aloittamaan kapinoivien bengalien kukistamisen. Rahman julisti tällöin väkijoukolle, että bengalilaisten tuli nousta taistelemaan itsenäisyydestään. Tämä johti Bangladeshin itsenäisyyssotaan ja saman vuoden joulukuussa Itä-Pakistanin eroamiseen Pakistanista nimellä Bangladesh.

Itsenäistyneen maan presidenttinä ja pääministerinä Rahman pyrki vakaaseen kehitykseen. Työ päättyi äkillisesti 15. elokuuta 1975, kun hänet ja lähes koko perhe murhattiin epäonnistuneessa vallankaappausyrityksessä Dhakassa. Hänen tyttärensä Sheikh Hasina Wazed selvisi hengissä ja on myöhemmin toiminut politiikassa isänsä jalanjäljissä.

## Lähteet

## Aiheesta muualla
Rhea (täsmennyssivu)

**Rhea** voi tarkoittaa seuraavia:

* Rhea (Ῥέα), kreikkalaisessa mytologiassa naispuolinen titaani, Kronoksen puoliso
* Rhea, Saturnuksen kuu
* 577 Rhea, päävyöhykkeen asteroidi
* Rhea Silvia, roomalaisen perimätiedon mukaan Romuluksen ja Remuksen äiti
* Rheasilvia valtava törmäyskraatteri protoplaneetta-asteroidi Vestassa 
* M/S Rhea, Päijänteellä liikennöivä sisävesilaiva
* Rhea, nandut, lintusuku
* Rhea, naisen etunimi, katso Rea
* Caroline Rhea, kanadalainen stand up -koomikko
Nathalie Dielen

**Nathalie Dielen** (s. 16. maaliskuuta 1966 Lausanne) on sveitsiläinen jousiampuja. Hän edustaa seuratasolla CA Lausannea.

Dielen oli vuoden 2008 EM-kisoissa henkilökohtaisen kilpailun 24. Hän oli samana vuonna Pekingin olympialaisissa jaetulla 45. sijalla hävittyään jo ensimmäisellä kierroksella. Dielen sijoittui EM-kisoissa 2010 33:nneksi ja ampui myös maansa kuudenneksitoista sijoittuneessa joukkueessa.

## Lähteet
Jaroslav Rakytskyi

**Jaroslav Volodymyrovytš Rakytskyi** (; 3. elokuuta 1989 Peršotravensk, Neuvostoliitto) on ukrainalainen jalkapalloilija. Hän edustaa venäläistä Zenit Pietaria, jonne hän siirtyi tammikuussa 2019 edustettuaan yli kymmenen vuotta kotimaassaan Šah’tar Donetskia.

Rakytskyi on pelannut Ukrainan maajoukkueessa 54 ottelua ja tehnyt niissä neljä maalia. Ensiesiintymisensä maajoukkueessa hän teki 10. lokakuuta 2009 ja ensimmäisen maalinsa 14. lokakuuta 2009.

## Lähteet

## Aiheesta muualla

* Jaroslav Rakytskyin esittely FK Šah’tar Donetskin sivustolla
Showtime (pohjoismainen televisiokanava)

**Showtime** eli täsmällisemmin **Showtime Scandinavia** oli pohjoismaisen NonStop Television -yhtiön elokuvakanava. Sen pääsisältö koostui toiminta- ja tieteiselokuvista. Kanava kuului osana Turner Broadcasting System, Inc. -yhtymään sen ostettua NonStop Televisionin. Samanlaisesta nimestään ja lisenssillä käytettävästä kanavalogostaan huolimatta pohjoismainen Showtime ei ollut sama kanava kuin amerikkalainen versio. 

Showtime Scandinavia lopetti toimintansa heinäkuussa 2015.

## Lähteet
Silver (televisiokanava)

**Silver** on pohjoismaisen NonStop Television -yhtiön elokuvakanava. Kanavan pääsisältö koostuu independent-elokuvista. Kanava on nykyään osa Turner Broadcasting System, Inc. -yhtymää sen ostettua NonStop Televisionin. Kanavasta on myös teräväpiirtoversio, Silver HD. Sisätoimittajat löytyvät Silver-kanavan nettisivuilta
Richard Paul Pavlick

**Richard Paul Pavlick** (13. helmikuuta 1887 – 11. marraskuuta 1975) oli yhdysvaltalainen postimies, joka yritti murhata presidentiksi valitun John F. Kennedyn. Pavlick aikoi tehdä itsemurhaiskun dynamiitilla Kennedyä vastaan 11. joulukuuta 1960 Palm Beachissä Floridassa, ja pääsi muutaman sekunnin päähän tavoitteestaan mutta luopui yrityksestä huomattuaan Kennedyn vaimon ja lapset tämän seurassa. Pavlick pidätettiin neljä päivää myöhemmin ennen kuin hän ehti yrittää uutta iskua.

Pavlick suljettiin valtion mielisairaalaan tammikuussa 1961 ja hän sai syytteet Kennedyn hengen uhkaamisesta. Syytteistä luovuttiin joulukuussa 1963 kymmenen päivää Kennedyn murhan jälkeen. Pavlick vapautettiin mielisairaalasta vuonna 1966. Hän kuoli 88-vuotiaana newhampshirelaisessa sairaalassa vuonna 1975.

Toimittaja Jeff Greenfieldin mukaan Kennedyn kuolema vuonna 1960 ja Lyndon B. Johnsonin presidenttiys Kuuban ohjuskriisin aikana olisi johtanut kolmanteen maailmansotaan.

## Lähteet
Jonas Andersson (jousiampuja)

**Jonas Lennart Andersson** (s. 16. toukokuuta 1979 Fosie) on ruotsalainen jousiampuja. Hän edustaa seuratasolla malmölaista BK Gripenia. Andersson on ollut FITAn ranking-listalla parhaimmillaan sijalla 21, jonka hän saavutti vuonna 2004.

Andersson oli mukana maansa hopeaa voittaneessa joukkueessa New Yorkin MM-kisoissa 2003. Hän ampui Ruotsin joukkueessa myös Ateenan olympialaisissa 2004, joissa Andersson, Mattias Eriksson ja Magnus Pettersson sijoittuivat yhdeksänneksi. Andersson osallistui Ateenan kisoissa myös henkilökohtaiseen kilpailuun, jossa hän oli 25. hävittyään toisella pudotuskierroksella.

## Lähteet
Henrik Kihlman

**Henrik Peter-Johan Kihlman** (s. 1961) on suomalainen hopeaseppä ja muotoilija. Hän valmistui hopeasepäksi vuonna 1987 Lahden Muotoiluinstituutin Kultaseppäkoulusta. Hopeaseppämestarin tutkinnon hän suoritti vuonna 1991 ja muotoilija AMK-tutkinnon 1999.

Kihlman työskenteli Kalevala Korussa 1990 ja omassa työhuoneessa nimeltä Studio K:n 1990–2000 . Vuonna 2000 hän perusti kultasepänliikkeen Alfred K. Silver & Jewellery Show Room. Liike sai nimensä Kihlmanin isoisän isoisän, liikemies ja pappi Alfred Kihlmanin mukaan, jonka rakentamassa talossa liike sijaitsee Helsingin Korkeavuorenkadulla. Henrik Kihlmanin töitä löytyy mm. Kansallismuseon kokoelmista  ja Johanneksenkirkosta Helsingissä sekä merkittävistä yksityiskokoelmista .

Henrik Kihlman oli Suomen kultaseppien liiton johtokunnan jäsen 2006–2010 ja varapuheenjohtajana 2008–2010. Hän kuuluu myös Suomen hopeaseppien r.y.-Finlands Silversmeder r.f. perustajajäseniin ja toimi yhdistyksen ensimmäisenä puheenjohtajana. Hän on toiminut Suomen Jalometalliteollisuusliiton puheenjohtajana vuodesta 2008. Kihlman työskenteli huutokauppahuone Bukowskin hopea- ja koruosaston intendenttinä vv 2010-2013. Vuoden 2014 alusta lukien hän on toiminut Suomen Kultaseppien liiton toimitusjohtajana.

## Lähteet
* http://www.suomenkultaseppienliitto.fi/
Lim

**Lim**, **lim** tai **LIM** voi viitata muun muassa näihin:

* lim, matematiikassa raja-arvon merkintä
* Lim, joki Balkanilla
* Limvuono, salmi Tanskassa
* LIM, oik. *Salim Lakhdari* (s. 1979), ranskalainen rap-artisti ja tuottaja
* Lim, sukunimenä:
** Alizé Lim (s. 1990), ranskalainen tennispelaaja
** Lim Giong (s. 1964), taiwanilainen näyttelijä ja muusikko
** Lim Hyo-jun (s. 1996), eteläkorealainen kaukalopikaluistelija
** Lim Hyun-gyu (s. 1985), eteläkorealainen vapaaottelija
** Lim Seon-joo (s. 1990), eteläkorealainen jalkapalloilija
** Lim Soo-kyung (s. 1968), eteläkorealainen poliitikko ja aktivisti
** Lim Su-Jeong (s. 1986), eteläkorealainen taekwondon olympiavoittaja ja maailmanmestari
** Lim Tshiong-tso, *Freddy Lim* (s. 1976), taiwanilainen poliitikko, diplomaatti ja muusikko. 
** Liza Lim (s. 1966), australialainen säveltäjä
** Pik-Sen Lim (1944–2025), malesialaissyntyinen näyttelijä
** Shin Lim (s. 1991), kanadalais-yhdysvaltalainen taikuri
** Stephen Lim, yhdysvaltalainen elokuvaohjaaja ja -tuottaja.
Andienvarpuspöllö

**Andienvarpuspöllö** (*Glaucidium jardinii*) on pöllöihin kuuluva lintu. Sitä tavataan Boliviassa, Kolumbiassa, Ecuadorissa, Perussa ja Venezuelassa. Sen kanta on vakaa. Sen elinpiiriä ovat subtrooppiset ja trooppiset kosteat alavat ja vuoristometsät ja kosteat pensastoalueet sekä hyvin korkealla olevat pensastoalueet.

## Lähteet

## Aiheesta muualla
*
*Owlpages.com
Bolivianvarpuspöllö

**Bolivianvarpuspöllö** (*Glaucidium bolivianum*) on pöllöihin kuuluva lintu. Sitä tavataan Boliviassa ja Perussa, mahdollisesti myös Argentiinassa. Sitä tavataan runsaasti, joten se ei ole vaarantumassa, vaikkakin populaatio on supistumassa.

Sen elinaluetta ovat  subtrooppiset ja trooppiset mangrovekasvustot nousuveden rajan yläpuolella ja kosteat vuoristoseudut.

## Lähteet

## Aiheesta muualla
* 
*Owlpages.com
Col de la Forclaz

**Col de la Forclaz** on Grajisilla Alpeilla, Sveitsissä, Valais’n kantonissa sijaitseva sola. Solan korkeus merenpinnan tasosta on 1&nbsp;527 metriä. Sola yhdistää sveitsiläisen Rhônen laakson ranskalaiseen Arven laaksoon. Solan kautta kulkee maantie Martignystä Chamonix’hin.

## Lähteet
*
* 
*

## Aiheesta muualla
* Solahotellin kotisivu
Pas de Morgins

**Pas de Morgins** on Chablaisin Alpeilla, Sveitsin ja Ranskan rajalla sijaitseva sola. Solan korkeus merenpinnan tasosta on 1&nbsp;369 metriä. Sola yhdistää sveitsiläisen Valais'n kantonin länteen, ranskalaiseen Haute-Savoie'n departementtiin. Solan kautta kulkee maantie Montheystä Thononiin ja Évianiin. 

## Lähteet
*
* 
*
Ville Tuomi

**Ville Tuomi** (s. 19. syyskuuta 1972) on suomalainen laulaja. Hän on laulanut muun muassa Suburban Tribe sekä Kyyria -yhtyeissä. Tuomi lauloi myös Amorphiksen Tales from the Thousand Lakes -levyn puhtaat lauluosuudet. Tuomi on toiminut myös Leningrad Cowboys -orkesterin laulusolistina.

Tuomi on laulanut myös Raskasta joulua- ja Raskaampaa joulua -albumeilla.

Vuonna 2011 Tuomi sai sakkotuomion musiikkitoimittaja Nalle Östermanin pahoinpitelystä.

## Diskografia

### Kyyria
* 
* 
* 

### Suburban Tribe
* 
* 
* 
* 

### Vierailut
*  (puhdas laulu)
*  (puhdas laulu kappaleessa 1)
*  (laulu kappaleessa 15)
*  (laulu kappaleessa 13)

## Lähteet

## Aiheesta muualla
*
Risteys

**Risteys** on paikka, jossa kaksi tai useampi tie tai katu leikkaa toisensa samassa tasossa.

## Risteystyypit

Tienristeykset voidaan jaotella tyyppeihin esimerkiksi sen mukaan, kuinka moneen suuntaan siitä johtaa tie:
*Risteyksiä, joista johtaa tie kolmeen suuntaan, sanotaan myös *tienhaaroiksi*. Muotonsa perusteella ne voidaan jakaa T-risteyksiin, joiden ohi yksi tie jatkuu lähes suorana ja toinen liittyy siihen ainakin likimain kohtisuorasti, ja Y-risteyksiin, joiden ohi mikään tie ei jatku suoraan.
*Risteykset, joista johtaa tie neljään suuntaan, ovat yleisimpiä varsinkin sellaisilla kaupunkialueilla, joissa kadut muodostavat säännöllisen ruutukaavan. Ruutukaava-alueilla kadut leikkaavat toisensa kohtisuorasti. On kuitenkin myös nelihaaraisia risteyksiä, joissa tiet eivät ole kohtisuorassa toisiaan vastaan eikä kumpikaan niistä välttämättä edes jatku suorana.
*Risteykset, joista lähtee tie viiteen tai useampaan eri suuntaan, ovat harvinaisempia, mutta sellaisiakin on varsinkin kaupungeissa, esimerkiksi Helsingin Viiskulma.

Toisaalta risteykset voidaan jaotella myös sen mukaan, miten liikennettä ohjataan:
*Risteykset, joissa liikennettä ei ohjata liikennemerkillä eikä liikennevaloilla.  Etuajo-oikeutta koskevat säännöt vaihtelevat eri maissa. Suomessa ajoneuvon kuljettajan on väistettävä samanaikaisesti muuta tietä oikealta lähestyvää ajoneuvoa. Kääntyvän ajoneuvon kuljettajan on väistettävä risteävää tietä ylittävää polkupyöräilijää, mopoilijaa ja jalankulkijaa.
*Risteykset, joissa toinen, yleensä vähäliikenteisempi tie on liikennemerkillä merkitty väistämisvelvolliseksi. Tällaiselta tieltä tulevan on väistettävä toista tietä pitkin kulkevia. Kuljettajan on myös väistettävä muuta liikennettä, jos hän on tulossa tielle esimerkiksi pihakadulta, pysäköintipaikalta, tilustieltä tai muulta vähäiseltä tieltä.
*Risteykset, joissa liikennettä ohjataan liikennevaloilla. Valoristeys-termillä voidaan korostaa tämän risteystyypin luonnetta. Eri suunnista tuleville näkyy kullakin hetkellä joko punainen tai vihreä valo, tai niiden vaihtuessa lyhyen aikaa keltainen valo. Punainen valo merkitsee pysähtymiskäskyä, vihreä oikeutta jatkaa matkaa.
*Risteykset, joissa on liikenneympyrä eli kiertoliittymä.

## Risteyksiin liittyvät liikennemerkit


Kuva:Finland road sign 161 (1995–2020).svg|Tienristeys
Kuva:Finland road sign 162 (1995–2020).svg|Sivutien risteys
Kuva:Finland_road_sign_163-L.svg|Sivutien risteys
Kuva:Finland road sign 164-R.svg|Sivutien risteys
Kuva:Finland road sign 231 (1994–2020).svg|Väistämisvelvollisuus risteyksessä
Kuva:Finland road sign 232.svg|Pakollinen pysäyttäminen


## Katso myös
* Risteysalue
* Eritasoliittymä

## Lähteet

## Aiheesta muualla
Reykjavíkin lentoasema

**Reykjavíkin lentoasema** ()  on julkinen lentoasema, joka sijaitsee parin kilometrin päässä Reykjavíkin keskustasta. Suurin osa lennoista suuntautuu Grönlantiin ja Färsaarille. Kentällä operoivia lentoyhtiöitä ovat Air Iceland, Atlantic Airways, Eagle Air ja Mýflug. Lentoasema on rakennettu toisen maailmansodan aikana.

Islannin suurin ja tärkein lentoasema on Keflavíkin kansainvälinen lentoasema noin 50 kilometrin päässä Reykjavíkista.

## Lähteet

## Aiheesta muualla
Vampire Knight

on Hino Matsurin kirjoittama shōjo-mangasarja, joka on ilmestynyt vuoden 2005 tammikuusta alkaen. Kirjoja on ilmestynyt 22 kappaletta, jotka on julkaissut japanilainen Hakusensha-kustantamo. Mangasta on luotu kaksi CD-kuunnelmaa sekä 26-jaksoinen animesovitus Studio Deenin tuottamana. Anime ilmestyi Japanissa TV Tokyo -kanavalla vuonna 2008 huhtikuun ja heinäkuun välisenä aikana. Toinen kausi esitettiin samalla kanavalla 7. lokakuuta 2008 ja 30. joulukuuta 2008 välisenä aikana. Manga alkoi ilmestyä Suomessa suomeksi käännettynä huhtikuussa 2012. Vampire Knight -mangasta on myös tehty uusi mangasarja *Vampire Knight Memories*, joka vuonna 2018 käännettiin englanniksi.

## Juoni
Menneisyydessä Yuki Crossin kimppuun hyökkäsi myrskyisenä talvi-iltana vampyyri, jolta hänet pelasti kiltti vampyyri nimeltä Kaname Kuran.

Kymmenen vuotta myöhemmin Yuki Cross, Cross Akatemian rehtorin adoptiotytär, on kasvanut nuoreksi naiseksi ja hänestä on tullut vampyyrirodun suojelija. Hänellä on tärkeä tehtävä pitää toisistaan erossa akatemian kaksi luokkaa: päivällä opiskeleva ihmisten päiväluokka ja yöllä opiskeleva vampyyrien yöluokka. Yhdessä lapsuudenystävänsä Zero Kiryun kanssa Yuki pitää yllä järjestystä näiden luokkien välillä, jotta yöluokka ei herättäisi huomiota ja jotta päiväluokkalaiset eivät huomaisi yöluokkalaisten erikoisuutta.

Zero ei kuitenkaan ole erityisemmin kiinnostunut suojelemaan vampyyreja, koska aiemmin hän menetti niiden vuoksi kaiken mitä rakasti, eikä sen seurauksena ole luottanut yhteenkään vampyyriin. Tämä yhteiselo näyttää kuitenkin toimivan hyvin. Kaname ja Yuki tutustuvat toisiinsa paremmin. Kaname on kaiken lisäksi ainoa puhdasverinen vampyyri yöluokalta. Puhdasveriset vampyyrit ovat muita vampyyrejä voimakkaampia ja vain puhdasverisen vampyyrin purema muuttaa vampyyriksi. Heillä on myös erityisvoimia .

Tarina seuraa sitä, kuinka Yuki huomaa, että hänen lapsuudenystävänsä Zero onkin vampyyri ja että tämä on viettänyt viimeiset neljä vuotta taistellen verenhimoa vastaan. Yuki yrittää auttaa Zeroa tämän verenhimon kanssa, ja samalla hän yrittää palauttaa omat kadonneet muistonsa menneisyydestään samalla epäillen, että Kaname tietää enemmän kuin antaa ymmärtää.
Aika (lehti)

**Aika** oli Kanadassa vuosina 1901–1904 ilmestynyt amerikansuomalainen sanoma- ja aikakauslehti. Sen historia liittyy läheisesti lehden päätoimittajan Matti Kurikan sekä Sointulan ihanneyhteisön vaiheisiin.
 
## Lehden vaiheet
*[[Työmies|Työmiehen]]* toimittajana tunnetun Matti Kurikan saavuttua Pohjois-Amerikkaan hänelle tarjottiin töitä useissa amerikansuomalaisissa lehdissä. Sointulan puuhamiehet päättivät houkutella Kurikan johtajakseen perustamalla häntä varten oman sanomalehden. Aika Printing Companyn julkaiseman lehden näytenumero ilmestyi Nanaimossa vuoden 1901 toukokuussa. Myöhemmin kustantajaksi tuli Sointulan omistanut Kalevan Kansa Colonization Company. Kurikka toimitti lehteä aluksi yksin, mutta syksyllä 1901 hänen avukseen saapui Suomesta *Työmiehen* toinen entinen toimittaja A. B. Mäkelä.

Nanaimossa sanomalehtenä ilmestynyt *Aika* lakkasi lokakuussa 1902, jolloin Kurikka siirtyi Malkosaaren Sointulaan. Sinne hankittiin oma kirjapaino, joka marraskuussa 1903 alkoi julkaista *Aikaa* kahdesti kuussa 34-sivuisena aikakauslehtenä. Lehti- ja kirjapainohanke osoittautui pian tappiolliseksi. Vuoden 1903 lopussa *Ajan* painosmäärä oli 1&nbsp;500 kappaletta. Niistä noin 1&nbsp;000 meni tilaajille, joista valtaosa asui Yhdysvalloissa. *Ajan* ilmestyminen päättyi vuonna 1904, jolloin Sointula oli ajautunut taloudellisiin vaikeuksiin ja sisäisiin ristiriitoihin. Lehden lakkaamisen tarkka ajankohta ei ole selvillä.

## Sisältö
Sanomalehtenä ilmestyessään *Aika* sisälsi artikkeleita, uutisia, kirjeitä Suomesta ja maahanmuuttajilta, kaunokirjallisuutta ja ilmoituksia. Sen luonteenomaisia piirteitä olivat lukuisat artikkelit uskonnosta, yhteiskunnasta ja elämänfilosofiasta sekä selostukset Kalevan Kansa -yhtiön toiminnasta. Aikakauslehdeksi muututtuaan lehden sisällöstä tuli yksipuolisempi. Artikkelit käsittivät noin 60 % sen sivumäärästä ja kaunokirjallisuus 20 % muun aineiston koostuessa yhtiön toimintaa koskevista lyhyistä uutisista ja lausunnoista. Aikakauslehtenä *Aika* ei julkaissut lainkaan maksettuja ilmoituksia. Suurin osa artikkeleista oli Kurikan omaa käsialaa, kun taas Mäkelä julkaisi varsinkin Austin McKela ja Kaapro Jääskeläinen -nimimerkeillä kirjoittamiaan kertomuksia. Kurikan teemoja olivat utopistinen sosialismi, alkukristillisyys, tolstoilaisuus, nationalismi sekä varsinkin aikakauslehtivaiheessa teosofia. Keväällä 1904 Kurikka julkaisi kokonaisen artikkelisarjan avioliittokysymyksestä, mikä herätti siirtokuntalaisissa pelkoa siitä, että heitä voitaisiin pitää vapaan sukupuolimoraalin kannattajina.

## Lähteet
* 

### Viitteet
Col Ferret

**Col Ferret** on sola-alue Sveitsin ja Italian rajalla. Solia on kaksi: matalampi, *Petit Col Ferret*, on 2&nbsp;490 metriä mpy. ja korkeampi, Grand Col Ferret, 2&nbsp;539 metriä mpy. Sola on raja Valais'n Alppien ja Grajisten Alppien välillä. 

Solat yhdistävät sveitsiläisen Rhônen laakson italialaiseen Aostan laaksoon. Sekä Italian puoleinen että Sveitsin puoleinen laakso ovat nimeltään Val Ferret. Drancejoen yksi alkuhaara, *Drance de Ferret*, saa alkunsa solan pohjoispuolelta. Solassa ei ole tietä.
 
## Lähteet
*
ENAIRE

**ENAIRE** on Espanjan valtion omistama yhtiö, joka ylläpitää Espanjan lentoliikennettä. Se omistaa enemmistön vuonna 1990 perustetusta **Aena**-yhtiöstä (*Aeropuertos Españoles y Navegación Aérea*, ), johon kuuluvat kaikki maan lentoasemat, lukuun ottamatta Ciudad Realin ja Léridan lentoasemia. Aenaan kuuluu myös joitakin sotilastukikohtia.

Työntekijöitä yhtiöllä on 10&nbsp;000.

## Lähteet

## Aiheesta muualla

*ENAIREn kotisivut
Chippis

**Chippis** () on kunta Sveitsissä, Valais'n kantonin ranskankielisellä alueella. Vuoden 2009 lopussa kaupungin väkiluku oli 1&nbsp;580. . Chippis sijaitsee Rhônen etelärannalla, Sierren kaupungin välittömässä läheisyydessä. 

Chippis on vanha teollisuuspaikkakunta, jonne rakennettiin muun muassa alumiinitehdas vuonna 1905 ja vesivoimala Navisence-jokeen vuonna 1908.

## Lähteet
* 

### Viitteet

## Aiheesta muualla
Shift 2: Unleashed

**Need for Speed: Shift 2 Unleashed** (tai vain **Shift 2 Unleashed**) on Need for Speed -pelisarjan yhdeksästoista osa, jonka on kehittänyt Slightly Mad Studios, ja julkaissut Electronic Arts. Peli julkaistiin Yhdysvalloissa 29.3 ja Euroopassa 31.3. Peli on jatkoa vuonna 2009 ilmestyneelle Need for Speed: Shiftille.

## Vastaanotto

*Shift 2: Unleashed* sai positiivisen vastaanoton. GameRankings ja Metacritic antoivat PC versiolle pisteet 83.08% ja 84/100, Xbox 360 versiolle 81.91% ja 82/100 ja PlayStation 3 versiolle pisteet 80.40% ja 81/100.

GameTrailers antoi pelille pisteet 8.9/10 sanoen pelin hiovan ensimmäistä osaa, mutta uusia ominaisuuksia on liian vähän.
Eurogamer antoi pelille pisteet 8/10 arvioiden sen *[[Need for Speed: Shift]]*in päivitykseksi.

## Lähteet

## Aiheesta muualla
*
Karjalan Viesti

**Karjalan Viesti** oli Karjalassa ilmestynyt suomenkielinen rintamalehti. Lehden julkaiseminen alkoi vuonna 1941 nimellä *Karjalan miekka: rintamalehti*, josta se muuttui pian Karjalan Viestiksi. Lehti oli tarkoitettu enimmäkseen suomalaisille Aunuksen ja Maaselän joukoille. Lehden päätoimittajina toimivat Tauno I. Vartia, Väinö Peltonen, Lauri Nurmi. Toimittajina lehdessä toimivat esimerkiksi, Armas J. Pulla sekä Jouko Autero. 

Sanomalehteä julkaistiin 6–7 päivänä viikossa. Levikki lehdellä oli parhaimmillaan noin 30&nbsp;000 kappaletta. Tällä levikillä se oli johtava kenttälehti jatkosodan aikana. Karjalan Viesti sisälsi yleensä sodan yleistä tilannetta luotaavia pääkirjoituksia, paikallisia ja maailmanlaajuisia uutisia sekä viihdeaineistoa. Lehden painaminen tehtiin sitä varten rakennetuissa junavaunuissa. 

## Lähteet

* Kansalliskirjaston kokoelmat
Luettelo Suomen katsotuimmista elokuvista vuosittain

Tämä on luettelo Suomen katsoituimmista teatterilevityksessä olleista elokuvista ensi-iltavuoden perusteella.

Tiedot perustuvat Suomen elokuvasäätiön tilastoihin, joita se alkoi koota vuodesta 1972 ja jotka on julkaistu *Elokuvauutisten* verkkosivuilla. Vuoden katsotuin tarkoittaa elokuvaa, jonka Suomen-ensi-ilta oli ko. vuonna, mutta katsojamäärässä ovat mukana koko teatterikierroksen aikana saadut katsojat, siis usein myös seuraavan vuoden tai seuraavien vuosien katsojat. Tämä on vertailukelpoinen tapa mitata elokuvien suosiota, toisin kuin pelkän ensi-iltavuoden katsojamäärät, jotka vaihtelevat sen mukaan oliko elokuvan Suomen-ensi-ilta alkuvuodesta vai loppuvuodesta.

## Luettelo

## Katso myös
* Luettelo Suomen katsotuimmista elokuvista
* Luettelo Suomen katsotuimmista kotimaisista elokuvista

## Lähteet
Eagle Air

**Eagle Air** voi viitata seuraaviin lentoyhtiöihin

* Eagle Air (Islanti) (ICAO-koodi FEI)
* Eagle Air (Sierra Leone) (ICAO-koodi EGR)
* Eagle Air (Tansania) (ICAO-koodi EFL
* Eagle Air (Uganda) (ICAO-koodi EGU)
* Eagle Airways (ICAO-koodi EAG)
Atsuto Uchida

**Atsuto Uchida** (, Uchida Atsuto; s. 27. maaliskuuta 1988) on japanilainen jalkapalloilija. Hän edustaa Saksan Bundesliigassa pelaavaa Schalkea ja on pelipaikaltaan oikea laitapuolustaja.

## Seurajoukkueura
Uchida valmistui Shimizu Higashi High Schoolista vuonna 2006, jossa hän pelasi myös jalkapalloa. Hän siirtyi sieltä Kashima Antlersiin ja teki ensiesiintymisensä joukkueessa 17-vuotiaana 5. maaliskuuta 2006 kauden avausottelussa Sanfrecce Hiroshimaa vastaan. Ensimmäisen maalinsa ammattilaisurallaan hän teki 21. maaliskuuta 2006 ottelussa Ventforet Kofua vastaan.

13. kesäkuuta 2010 Uchida siirtyi saksalaisseura Schalkeen kolmivuotisella sopimuksella.

## Maajoukkueura
Uchida teki ensiesiintymisensä Japanin maajoukkueessa 26. tammikuuta 2008 ystävyysottelussa Chileä vastaan. 22. kesäkuuta 2008 ottelussa Bahrainia vastaan hän teki ensimmäisen maalinsa maajoukkueurallaan.

Uchida kuului silloisen päävalmentaja Takeshi Okadan valitsemaan 23-henkiseen kokoonpanoon vuoden 2010 MM-kilpailuihin.

## Tilastot

## Lähteet

## Aiheesta muualla
* Atsuto Uchidan tilastot National Football Teams -sivustolla 
*Japan National Football Team Database
Mean Girls 2

**Mean Girls 2** on vuonna 2011 ilmestynyt yhdysvaltalainen televisioelokuva, jonka on ohjannut Melanie Mayron. Se on itsenäinen jatko-osa/spin-off vuoden 2004 elokuvalle *[[Mean Girls]]*. Elokuva julkaistiin 23. tammikuuta 2011 ABC:n *ABC Family* -televisiokanavalla. DVD elokuvasta julkaistiin 1. helmikuuta 2011. Elokuvan pääosassa näyttelevät Meaghan Jette Martin sekä Jennifer Stone, Maiara Walsh, Nicole Anderson, Claire Holt ja Tim Meadows. 

## Juoni

Joanna "Jo" Mitchell on 18-vuotias tyttö, joka asuu isänsä kanssa. Isä työskentelee mekaanikkona. Jon ensimmäisenä koulupäivänä North Shore High Schoolissa, hän huomaa koulua johtavan snobiryhmän, "Plastikit". Jos "Plastikit" vihaavat sinua, olet vain saastaa heidän elämässään.
"Plastikkien" johtaja on Mandi, ja ryhmään kuuluvat myös Hope Plotkin (Nicole Anderson) ja Chastity Meyer (Claire Holt). Mandi on utelias Josta, onhan hän kaunis tyttö ja herättäisi varmasti jossain vaiheessa huomiota. Mandi näkee omaksi parhaakseen ottaa Jon mukaan Plastikkeihin, mutta Jo ei hyväksykään kutsua, joten Mandi aikoo tuhota Jon.

## Näyttelijät

## Elokuvan musiikki
# ”Hot n Cold” – Katy Perry
# ”Wake Up Call” – Team JEM
# ”No Stopping” – Transcenders ft. Josef D'Star
# ”Addicted” – Toby Lightman
# ”Love, Love, Love” – Hope ft. Jason Mraz
# ”So Big” – Iyaz
# ”2012 (It Ain't the End)” – Jay Sean

## Aiheesta muualla
*
Addicted

**Addicted** voi tarkoittaa seuraavia:

## Musiikki
### Albumit
* *[[Addicted (Devin Townsendin albumi)|Addicted]]*, Devin Townsendin albumi ja sen nimikkokappale
* *[[Addicted (Sweetboxin albumi)|Addicted]]*, Sweetboxin albumi ja sen nimikkokappale

### Kappaleet
* ”Addicted”, Ace Youngin kappale
* ”Addicted, Cheryl Wheelerin kappale, josta Dan Seals on tehnyt cover-version 
* ”Addicted”, Danny Fernandesin kappale
* ”Addicted”, Enrique Iglesiasin kappale
* ”Addicted”, P.O.D.:n kappale
* ”Addicted”, Saving Abelin kappale
* ”Addicted”, Simple Planin kappale
* ”Addicted”, Sweetboxin kappale
* ”Addicted”, Amy Winehousen albumilta *[[Back to Black]]*
* ”Addicted”, Ciaran albumilta ** (UK & Eurooppa)
* ”Addicted”, Kelly Clarksonin albumilta *[[Breakaway (Kelly Clarksonin albumi)|Breakaway]]*
* ”Addicted”, Marit Larsenin albumilta *[[The Chase (Marit Larsenin albumi)|The Chase]]*
* ”Addicted”, Electric Valentinen albumilta *Friends With Benefits*
* Addicted, uusiseelantilainen tyttöyhtye Ivy Lies
Punainen pyramidi (täsmennyssivu)

**Punainen pyramidi** voi tarkoittaa seuraavia:

* Punainen pyramidi, Sneferun rakennuttama pyramidi Dahshurin pyramidialueella.
* Punainen pyramidi (kirja),  Rick Riordanin kirjoittama *Kanen aikakirjat* -sarjan avaus.
* Red Pyramid (Punainen pyramidi), *[[Silent Hill]]* -pelisarjassa sekä elokuvissa *[[Silent Hill (elokuva)|Silent Hill]]* ja *[[Silent Hill: Revelation 3D]]* esiintyvä hirviö.
Taivaalta pudonnut eläintarha

**Taivaalta pudonnut eläintarha** on Pasi Ilmari Jääskeläisen vuonna 2008 ilmestynyt novellikokoelma. Atenan julkaisema teos on korjattu ja laajennettu laitos aiemmasta kokoelmasta *[[Missä junat kääntyvät]]* (Portti-kirjat, 2000).

## Aiheesta muualla
* Hannu Waarala: [Taivaalta pudonnut eläintarha](http://www.ksml.fi/viihde/kirjat/taivaalta-pudonnut-eläintarha-pasi-ilmari-jääskeläinen(74882).ece). *Keskisuomalainen* 16.2.2008.
* Jussi Ahlroth: Lupaavat novellit valmiiksi hiottuina . *Helsingin Sanomat* 21.4.2008.
* Jari Lybeck: Reaalifantastikon kootut teokset . *Turun Sanomat* 26.5.2008.
* Haastattelu: Pasi Ilmari Jääskeläinen. Aamun kirja 26.2.2008, Ylen Elävä arkisto.
* Tuomo Karhu: Toisenlaisten todellisuuksien tulkki . *Turun Sanomat* 26.5.2008.
Chen Li-Ju

**Chen Li-Ju** (; s. 24. huhtikuuta 1981) on taiwanilainen jousiampuja ja olympiamitalisti.

Chen osallistui olympialaisiin ensimmäistä kertaa Ateenassa 2004. Tuolloin hän oli mukana maansa pronssia voittaneessa joukkueessa ja ampui myös henkilökohtaisessa kilpailussa, jossa hän oli viideskymmenes. Chen on menestynyt myös taljajousella ammutuissa kilpailuissa, sillä hän on voittanut sillä kultaa vuoden 2009 universiadeissa ja sijoittunut saman vuoden Aasian-mestaruuskilpailuissa kahdenneksitoista.

## Lähteet